CELEX: 62007TA0341(01)
Language: el
Date: 2011-11-23 00:00:00
Title: Υπόθεση T-341/07: Απόφαση του Γενικού Δικαστηρίου της 23ης Νοεμβρίου 2011 — Sison κατά Συμβουλίου [Κοινή εξωτερική πολιτική και πολιτική ασφάλειας — Περιοριστικά μέτρα κατά ορισμένων προσώπων και οντοτήτων στο πλαίσιο της καταστολής της τρομοκρατίας — Κοινή θέση 2001/931/ΚΕΠΠΑ και κανονισμός (ΕΚ) 2580/2001 — Ακύρωση, με απόφαση του Γενικού Δικαστηρίου, μέτρου περί δεσμεύσεως κεφαλαίων — Εξωσυμβατική ευθύνη — Κατάφωρη παράβαση κανόνα δικαίου απονέμοντος δικαιώματα στους ιδιώτες]

14.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/10
            
         Απόφαση του Γενικού Δικαστηρίου της 23ης Νοεμβρίου 2011 — Sison κατά Συμβουλίου
   (Υπόθεση T-341/07) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα κατά ορισμένων προσώπων και οντοτήτων στο πλαίσιο της καταστολής της τρομοκρατίας - Κοινή θέση 2001/931/ΚΕΠΠΑ και κανονισμός (ΕΚ) 2580/2001 - Ακύρωση, με απόφαση του Γενικού Δικαστηρίου, μέτρου περί δεσμεύσεως κεφαλαίων - Εξωσυμβατική ευθύνη - Κατάφωρη παράβαση κανόνα δικαίου απονέμοντος δικαιώματα στους ιδιώτες)
   2012/C 13/19
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: Jose Maria Sison (Ουτρέχτη, Κάτω Χώρες) (εκπρόσωποι: J. Fermon, A. Comte, H. Schultz, D. Gürses και W. Kaleck, δικηγόροι)
   
      Καθού-εναγόμενο: Συμβούλιο της Ευρωπαϊκής Ένωσης (εκπρόσωποι: M. Bishop, E. Finnegan και R. Szostak)
   
      Παρεμβαίνοντες υπέρ του καθού: Βασίλειο των Κάτω Χωρών (εκπρόσωποι: C. Wissels, M. de Mol, Y. de Vries, M. Noort, J. Langer και M. Bulterman)· Ηνωμένο Βασίλειο της Μεγάλης Βρετανίας και της Βόρειας Ιρλανδίας (εκπρόσωποι: S. Behzadi Spencer και I. Rao), και Ευρωπαϊκή Επιτροπή (εκπρόσωποι: αρχικώς P. Aalto και S. Boelaert, στη συνέχεια S. Boelaert και P. Van Nuffel)
   
      Αντικείμενο
   
   Κατόπιν της εκδόσεως της αποφάσεως του Πρωτοδικείου της 30ής Σεπτεμβρίου 2009, T-341/07, Sison κατά Συμβουλίου (Συλλογή 2009, σ. II-3625), αγωγή αποζημιώσεως που σκοπεί, κατ’ ουσίαν, στην αποκατάσταση της ζημίας την οποία ισχυρίζεται ότι υπέστη ο προσφεύγων-ενάγων λόγω της λήψεως περιοριστικών μέτρων εις βάρος του στο πλαίσιο της καταστολής της τρομοκρατίας.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την αγωγή αποζημιώσεως.
            
         
               2)
            
            
               Το Συμβούλιο της Ευρωπαϊκής Ένωσης φέρει, ως προς τα δικαστικά έξοδα που αφορούν την προσφυγή ακυρώσεως, τα έξοδά του καθώς και τα έξοδα του Jose Maria Sison.
            
         
               3)
            
            
               Ο Jose Maria Sison φέρει, ως προς τα δικαστικά έξοδα που αφορούν την αγωγή αποζημιώσεως, τα έξοδά του καθώς και τα έξοδα του Συμβουλίου.
            
         
               4)
            
            
               Το Βασίλειο των Κάτω Χωρών, το Ηνωμένο Βασίλειο της Μεγάλης Βρετανίας και της Βόρειας Ιρλανδίας και η Ευρωπαϊκή Επιτροπή φέρουν τα έξοδά τους.
            
         
      (1)  ΕΕ C 269 της 10.11.2007.